Ion Gagim este profesor universitar, doctor habilitat în pedagogie, autor de manuale și monografii de filosofie, psihologie și educație muzicală, membru al Uniunii Compozitorilor și Muzicologilor din Moldova și al Uniunii Scriitorilor din Moldova, notează Noi.md.
Gheorghe Mustea și Eugen Doga.Lucrările sale sînt esențiale în formarea specialiștilor în muzică și educație artistică, fiind utilizate în diverse instituții de învățămînt din Republica Moldova și în străinătate. În 2014, Academia de Științe a Republicii Moldova a organizat o conferință internațională în onoarea sa, adunînd contribuții de la circa 60 de autori din diverse țări.
Printre lucrările sale se numără următoarele volume: „Omul în fața muzicii” (2000), „Dimensiunea psihologică a muzicii” (2003), „Știința și arta educației muzicale” (1996, 2004, 2007), „Dicționar de Muzică” (2008), „Muzica și Filosofia” (2009), „Sub semnul muzicii” (2009), „Metodica educației muzicale” (2003), „Gheorghe Mustea și lumea muzicii sale” (2012), „Experiențe metafizice” (2012), „Studii de filosofia educației” (2017) etc.
Distincții și titluri onorifice: Cavaler al „Ordinului de onoare” al Republicii Moldova, Diplome de merit ale Academiei de Științe a Moldovei și ale Ministerului Educației Republicii Moldova, premii ale Uniunii Compozitorilor și Muzicologilor din Moldova, Laureat al revistei „Literatura și Arta” ș.a.